ઈવીએમ 'હૅક' કરનારા એ હરિપ્રસાદ જેમને ચૂંટણીપંચ મળવા માગતું નથી\nવર્ષ 2010માં હરિપ્રસાદ ત્યારે ચર્ચામાં આવ્યા હતા જ્યારે તેમના પર કથિત રીતે ઈવીએમ સાથે છેડછાડ કરવાનો અને ઈવીએમ ચોરી કરવાનો આરોપ લાગ્યો હતો. હવે તેઓ તેલુગુ દેશમ પાર્ટી સાથે જોડાયા છે.

તેલુગુ દેશમ પાર્ટીએ ભારતીય ચૂંટણીપંચને પ્રસ્તાવિત ટીમનાં નામો સોંપ્યાં છે જેમાં હરિપ્રસાદનું પણ નામ છે, જોકે તેમની હાજરી અંગે ચૂંટણીપંચે વાંધો ઉઠાવ્યો છે.

હરિપ્રસાદ કહે છે, "કોઈ પણ ઇલેક્ટ્રૉનિક ઉપકરણ સાથે છેડછાડ કરી શકાય છે. એની માટે એક રસીદ હોવી જોઈએ. જેનાથી ખરાઈ કરી શકાય કે તેનો દુરુપયોગ નથી થયો."

હરિપ્રસાદ 2009થી ઈવીએમના મુદ્દે સક્રીય છે. તેઓ ઇલેક્શન વૉચના સંયોજક વી. વી. રાવને ટેકનિકલ સહાય પણ કરી ચૂક્યા છે. રાવે ઈવીએમ અંગે સર્વોચ્ચ અદાલતના દરવાજા ખખડાવ્યા છે.

ચૂંટણીપંચે સપ્ટેમ્બર 2009માં ઈવીએમ હૅક કરવા માટે તેમને બોલાવ્યા હતા, પણ ચૂંટણીપંચે હરિપ્રસાદ અને તેમની ટીમને તેમનું કામ પૂરું થાય એ પહેલાં જ અટકાવી દીધા.

ત્યારબાદ ચૂંટણીપંચે કહ્યું કે હરિપ્રસાદની ટીમ ઈવીએમ હૅક ન કરી શકી.

હરિપ્રસાદનું કહેવું હતું કે આયોગે તેમને તેમનું કામ પૂરું કરવા નહોતું દીધું. તેમણે સમગ્ર ઘટનાક્રમનો વીડિયો જાહેર કરવાની માગ પણ કરી હતી.

વી. વી. રાવ કહે છે,  "અમારા કામમાં વિઘ્ન ઊભું કરવા ભારતીય ચૂંટણીપંચ એવી પાયાવિહોણી દલીલ લઈને આવ્યું હતું કે ઈવીએમ ખોલવાથી ઈસીઆઈએલના પેટંટનું ઉલ્લંઘન થશે."

વર્ષ 2010માં મહારાષ્ટ્રથી ઈવીએમ ચોરી કરવાના આરોપમાં હરિપ્રસાદની ધરપકડ કરાઈ હતી. 29 એપ્રિલ, 2010ના રોજ ઈવીએમને કઈ રીતે હૅક કરી શકાય એ અંગે હરિપ્રસાદ એક તેલુગુ ચેનલ પર લાઈવ સમજાવી રહ્યા હતા. 

તમે આ વાંચ્યું કે નહીં?

જે ઈવીએમ પર હરિપ્રસાદ આ ડેમૉ રજૂ રહ્યા હતા એનો મહારાષ્ટ્રની ચૂંટણીમાં ઉપયોગ કરાયો હતો. 

12 મે, 2010ના રોજ મહારાષ્ટ્રના ચૂંટણીપંચે આ અંગે રાજ્યની પોલીસને ફરિયાદ કરી હતી અને હરિપ્રસાદની ધરપકડ કરાઈ હતી.

આ સમગ્ર ઘટનાક્રમને યાદ કરતા રાવ કહે છે, "2009માં ઈવીએમ સંલગ્ન 50 પ્રશ્નો સાથે ચૂંટણીપંચનો સંપર્ક કર્યો હતો. તેમના તરફથી કોઈ જવાબ ન મળતા અમે સુપ્રીમના દરવાજા ખખડાવ્યા હતા."

"ઈવીએમ અંગેની પ્રથમ અરજી દરમિયાન હરિપ્રસાદે અમને ટૅકનિકલ મદદ કરી."

"કેટલાક અન્ય વિદેશી તજજ્ઞોએ હરિપ્રસાદ સાથે કામ કર્યું છે. એક તેલુગુ ચૅનલ પર ઈવીએમ કેવી રીતે હૅક કરી શકાય, એ અંગે તેઓ લાઇવ સમજાવી રહ્યા હતા."

રાવે કહ્યું, "આ ઈવીએમ મહારાષ્ટ્રની એક વ્યક્તિની મદદથી પ્રાપ્ત થયું હતું....\n\ntl;dr:
વેમુરુ હરિપ્રસાદ આંધ્ર પ્રદેશ સરકારમાં ટૅકનિકલ સલાહકાર છે. એ સિવાય તેઓ નેટ ઇંડિયા પ્રાઇવેટ લિમિટેડના મૅનેજિંગ ડિરેક્ટર પણ છે.